Dimayê hêrişê îşxalî yê artêşa Tirkî yê vera Rojawanê Kurdistanî bi cewabdayîşê QSD’yî pêkewtişê giranî yenê ciwîyayene.
Ame zanayene ke pêkewtişanê dewaka Miçê ya Sêrekanîyê de 7 îşxalkarî ameyî kiştene û 3 zî birîndar bîyî. Nînan ra cenazeyê 5kesan destê şerwanê QSD’yî de yê.
Dewleta Tirkî rojawanê Sêrekanîyê de mabênê dewanê Til Erqam û Azîzîye de dês wedart.  Heta ni ka bîyî dêsê hîrêyinî ke yenê wedartene.
Hetê bînî ra têgêrayîşê teyareyanê keşîfî û şerî yê  dewleta Tirkî  Sêrekanîyê ser o dewam keno.
Reyna Bajaranê bînan ê Rojawanî de vera hêrişanê giranan ê artêşa Tirkî  xovrdayîşo gird yeno dayene. Grê Spî de zî şerwananê QSD'yî 4 tankê artêşa Tirkî çîn kerdî.
